**Republika Slovenije, Ministrstvo za kulturo, Maistrova ulica 10, 1000 Ljubljana,** davčna številka 70949417, ki ga zastopa minister dr. Vasko Simoniti (v nadaljevanju: naročnik)

in

**Ime Priimek, naslov, poštna številka, pošta**, davčna številka xxxxxxx (v nadaljevanju: avtor)

skleneta

**POGODBO št. xxxxxx**

**o izvedbi naročila in prenosu materialnih avtorskih pravic**

**1. člen**

Pogodbeni stranki ugotavljata:

* da se ta pogodba sklepa na podlagi predloga za izvedbo projektnega natečaja in sklenitev pogodbe št. 4301-205/2020/2 z dne 13. 10. 2020 po izvedenem postopku javnega anonimnega natečaja za oddajo naročila v skladu s Pravilnikom o javnem naročanju (evidenčna naročila) št. 0070-10/2014 z dne 7. 4. 2015 in njegovo spremembo št. 0070-10/2014/3 z dne 1. 4. 2016,
* da se je avtor prijavil na Javni natečaj za izbor celostne grafične podobe obeležitve 100-obletnice smrti – skladatelja Josipa Ipavca (oznaka CGP Josip Ipavec, v nadaljevanju: javni natečaj), ki je bil dne 13. 10. 2020 objavljen na spletni strani naročnika;
* da je predlog celostne grafične podobe, ki ga je izdelal avtor, strokovna komisija ocenila z najvišjim številom točk in je tako postal zmagovalen predlog na javnem natečaju, o čemer je minister za kulturo dne 00.11.2020 izdal sklep številka 6130-2/2020/x
* da je v 10. točki besedila javnega natečaja določeno, da bo tisti predlog celostne grafične podobe, ki ga bo strokovna komisija ocenila z najvišjim številom točk, prejel nagrado v znesku 2.500,00 EUR neto ter da ta nagrada vključuje tudi odkup materialnih avtorskih pravic za uporabo zmagovalnega predloga celostne grafične podobe;
* da ima predlog celostne grafične podobe, ki ga je izdelal avtor, značilnosti avtorskega dela po določilih Zakona o avtorski in sorodnih pravicah (Uradni list RS, št. 16/07 – uradno prečiščeno besedilo, 68/08, 110/13, 56/15 in 63/16 – ZKUASP in 59/19, v nadaljevanju: ZASP), zato se v nadaljevanju navaja kot avtorsko delo,
* da je avtor vpisan v razvid samozaposlenih v kulturi, na področju arhitekture in oblikovanja /ali/ avtor je pravna oseba s področja oblikovanja vizualnih komunikacij.

**2. člen**

Predmet te pogodbe je odkup in prenos materialnih avtorskih pravic na avtorskem delu z avtorja na naročnika, ter s tem povezano izplačilo nagrade avtorju v skladu z besedilom javnega natečaja

**3. člen**

Avtor s podpisom te pogodbe izjavlja in izrecno potrjuje, da ima vsa potrebna upravičenja za to, da na avtorskem delu brez zadržkov prenaša vse materialne avtorske pravice na druge subjekte.

**4. člen**

Naročnik in avtor se dogovorita za izključni ter časovno in prostorsko neomejen prenos materialnih avtorskih pravic na avtorskem delu, z avtorja na naročnika.

Prenos materialnih avtorskih pravic zajema vse materialne avtorske pravice, opredeljene v 22. členu ZASP v celoti, in sicer pravico reproduciranja, pravico javnega izvajanja, pravico javnega prenašanja, pravico javnega predvajanja s fonogrami in videoigrami, pravico javnega prikazovanja, pravico radiofuznega oddajanja, pravico radiofuzne retransmisije, pravico sekundarnega radiofuznega oddajanja, pravico dajanja na voljo javnosti, pravico predelave, pravico avdiovizualne priredbe, pravico distribuiranja in pravico dajanja v najem.

Avtor na avtorskem delu obdrži moralne avtorske pravice.

**5. člen**

Avtor izrecno in brezpogojno dovoljuje naročniku, da materialne avtorske pravice, ki jih pridobi s to pogodbo, prenaša naprej na tretje osebe, ne da bi za to potreboval soglasje avtorja in ne da bi za tak prenos moral avtorju izplačati kakršnokoli dodatno plačilo.

**6. člen**

Pogodbeni stranki se dogovorita, da bo avtor naročniku, za izplačilo nagrade v obliki avtorskega honorarja, izdal ustrezen račun.

Naročnik bo nagrado oziroma avtorski honorar, v skupnem znesku **xxxxx EUR** (z besedo: xxxxx evrov 0/00) bruto bruto, ki vključuje razpisani neto znesek nagrade ter ustrezen znesek akontacije dohodnine, avtorju izplačal 30. dan od prejema pravilno izpolnjenega e-računa, in sicer na transakcijski račun št. xxxxxxx, pri banki xxxxxxx. Izplačilo po tem členu bo opravljeno s proračunske postavke PP 131073 – Popularizacija kulturnih dejavnosti.

Pogodbeni stranki soglašata, da znesek, izplačan avtorju po tem členu, vključuje prenos vseh materialnih avtorskih pravic na avtorskem delu iz 4. člena te pogodbe, ter da so s tem obveznosti naročnika, povezane z odkupom materialnih avtorskih pravic od avtorja, v celoti izpolnjene.

**7. člen**

Skrbnik pogodbe na strani naročnika je XXXXXX.

**8. člen**

Pogodba, glede katere kdo v imenu ali na račun druge pogodbene stranke, predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za

* pridobitev posla ali
* za sklenitev posla pod ugodnejšimi pogoji ali
* za opustitev dolžnega nadzora nad izvajanjem pogodbenih obveznosti ali
* za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku ali posredniku,

je nična.

**9. člen**

Vse morebitne spore iz te pogodbe bosta pogodbeni stranki reševali sporazumno. Če to ne bi bilo mogoče, bo spore reševalo stvarno pristojno sodišče v Ljubljani.

**10. člen**

Pogodba je sestavljena v štirih (4) izvodih, od katerih prejme naročnik tri (3) izvode, avtor pa en (1) izvod.

Avtor: Naročnik:

Ime in Priimek Ministrstvo za kulturo

Dr. Vasko Simoniti

minister

Datum: \_\_\_\_\_\_\_\_\_\_\_\_\_\_\_\_\_\_\_\_ Datum: \_\_\_\_\_\_\_\_\_\_\_\_\_\_\_\_\_\_\_\_